Khumbelo kha CCMA u wana thendelano kha milayo ya misumbedzo nga tshifhinga tsha mugwalabo kana u valelwa nnḓa ha vhashumi.
Mulayo wa Vhushaka ha Vhashumi wa 1995 u dzhiela nṱha ndungelo ya u ita misumbedzo. Dzangano ḽa vhashumi ḽo ṅwaliswaho ḽi nga ṋea miraḓo yaḽo na vhatikedzi thendelo ya u ita misumbedzo ya mulalo.
Misumbedzo i nga farelwa fhethu huṅwe na huṅwe hu ne tshitshavha tsha kona u hu swikelela, fhedzi nnḓa ha dzhara ṱa ya mutholi kana arali mutholi o ṋea thendelo, nga ngomu ha dzhara ṱa ya mutholi.
Dzangano ḽa vhashumi ḽo ṅwaliswaho kana mutholi a nga humbela Khomishini ya Vhupfumedzani, Vhulamuli na Khaṱulo u lingedza u wana thendelano vhukati ha miraḓo ya phambana kha milayo i teaho u shumiswa kha musumbedzo muṅwe na muṅwe u yelanaho na mugwalabo kana u valelwa nnḓa. Arali hu sina thendelano yo swikelwaho, CCMA i tea u vhea milayo ya misumbedzo, i tshi dzhiela nzhele tshiimo tsho livhanaho na fhethu ha mushumo kana huṅwe fhethu ha u itela misumbedzo na khoudu ya vhuḓifari havhu ḓi yo teaho.
Milayo i nga tendela vhashumi u ita misumbedzo dzhara ṱani ya mutholi arali CCMA i tshi vhona uri mutholi ha ngo humbulelela vhashumi nga u vha hanela u ita misumbedzo dzhara ṱani yawe.
U wana zwidodombedzwa zwinzhi, kha vha dalele website ya Muhasho wa Vhashumi.
Vha ṋekedze khophi ya fomo kha muṅwe muraḓo.
khophi yo ṅwaliswaho ya tshiḽipi tshi bvaho posoni.
khophi ya rasiti yo sainwaho ya khophi ya fomo arali yo ṋekedzwa nga tshan ḓa.
tshitatamennde tsho sainwaho nga muthu o ḓisaho khophi ya fomo i khwaṱhisaho u ṋekedzwa ha fomo.
khophi ya tshiḽipi tshi khwaṱhisaho u rumelwa ha fax kana iṅwe nḓila i fushaho.
Vha rumele fomo yo ḓadzwaho kha Muṅwalisi: Ofisi ya Vunḓu ya CCMA.
Arali tshigwada tshithihi tshi fhiraho tshithihi tshi tshi kwameaho kha phambano, kana arali phambano yo livhanyiswa kha mirado yo vhalaho, kha vha ṅwale fhasi madzina na zwidodombedzwa zwa miṅwe miraḓo kha bammbiri liṅwe vha katele izwi kha fomo.
Zwi ya ngauri zwi ḓo dzhia tshifhinga tshingafhani u tandulula mbilahelo.